हॉलीवुड सुपरस्टार टॉम क्रूज की एक्शन से भरपूर फिल्म Mission Impossible Fallout ने रिलीज के साथ ही भारतीय बॉक्स ऑफिस पर तहलका मचा दिया है. शुक्रवार को फिल्म के खाते में 9.25 करोड़ रुपये आए, जबकि शनिवार को इसकी कमाई में 35-40% की बढ़त देखने को मिली है. बॉक्स ऑफिस इंडिया के आंकड़ों के मुताबिक, ‘मिशनः इम्पॉसिबल- फॉलआउट’ ने शनिवार को 12.75 करोड़ रुपये बटोरे. ‘मिशनः इम्पॉसिबल- फॉलआउट’ के बिजनेस ने शुक्रवार को रिलीज हुई दोनों बॉलीवुड फिल्मों 'साहब बीवी और गैंगस्टर 3' और 'नवाबजादे' की कमाई पर असर डाला है.